Id-Deputat Prim Ministru Chris Fearne qal li jekk il-pubbliku ma jikkoperax u jobdi l-miżuri tal-Gvern u l-awtoritajiet tas-saħħa, is-sodod fl-ITU mhux se jservu. B’kollox s’issa f’Mater Dei hemm 125 sodda fl-ITU bild-Deputat Prim Ministru jikkonferma li jinsabu fil-proċess li jitilgħu għal 200 sodda. Barra dan, qed isir it-taħriġ meħtieġ mat-tobba u infermiera speċjalizzati biex jaħdmu u jfejqu lill-pazjenti bil-Covid-19. F’Għawdex, is-7 sodod tal-ITU mistennija jitilgħu għal 20. Dawn is-sodod se jservu biżżejjed jekk il-pajjiż iżomm mal-pjan previst. Biss, id-Deputat Prim Ministru qal li dan huwa kollu possibbli biss jekk il-pubbliku jikkopera. Huwa tenna li d-dixxipplina tal-pubbliku hija essenzjali biex tiġi kkontrollata l-pandemija f’pajjiżna. Id-deputat Prim Ministru jindirizza Konferenza Stampa dwar COVID-19 Gepostet von Television Malta am Dienstag, 7. April 2020